Millars (en castellán Mijares) ye un río d'a cuenca mediterrania d'a peninsula Iberica que naixe en Lo Castellar, provincia de Teruel (Aragón), en a sierra de Gúdar, a bells 1.600 metros d'altaria. En dirección norueste sudeste, dentra a lo norueste d'o País Valencián por a comarca de l'Alto Millars, a on se troba l'entibo d'Arenós, pasa por Montanellos, Cirat, Aranyuel, Toga, Torrechiba, Vallat, Fanzara, y s'endreza ta la Plana Baixa por Ribesalbes, a on bi ha l'entibo de Sitjar. Dimpués contina por o termin d'Onda, o d'Almazora, a lo norte, y o de Villa-reyal y Borriana a lo sud. En o suyo zaguer trampo fa de muga entre a Plana Baixa y a Plana Alta y desemboca en a mar Mediterrania entre Almazora y Borriana en Les Goles.